ཡང་ཁོང་གིས་མུ་མཐུད་སྤྱི་ཁྱབ་དམག་སྤྱི་ཨ་འབྲུག་སྦྱིན་བདག་མཆོག་གི་དབུས་པའི་འདས་པའི་དཔའ་བོ་རྣམས་ནས་ཧ་ཅང་གཉེན་འཕྲང་ཆེ་བའི་དུས་སྐབས་དེར་ཁ་འཐོར་དུ་གནས་པའི་དཔའ་བོ་རྣམས་གོང་བུ་གཅིག་ཏུ་སྒྲིལ་ཏེ།ཡུལ་དུས་དེར་ཇི་འདྲའི་དཀའ་ཉེན་ཆེ་ནའང་རྒྱ་དམར་བཙན་འཛུལ་པར་ལྷོ་རྒོལ་བྱང་འཐབ་ཀྱིས་དྲག་པོས་རྒོལ་རྡུང་ཤུགས་ཆེན་བྱས་ནས་བཙན་འཛུལ་བ་ཕམ་ཉེས་ཚབས་ཆེན་བཏང་སྟེ།མཐར་ལྷོ་ལམ་གཙང་སེལ་གྱིས་རང་ཅག་བོད་མི་རྣམས་ཀྱི་ལྟ་བའི་མིག་དང་ཁོག་པའི་སྙིང་སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་གི་དབུས་རིས་མེད་ཆོས་བརྒྱུད་ཁག་གི་བླ་ཆེན་རྣམས་དང་བོད་གཞུང་དམངས་སེར་སྐྱ་མི་མང་ཆིག་འབུམ་ལྷག་རྒྱ་གར་འཕགས་ཡུལ་དུ་བདེ་ལེགས་ངང་ཞབས་སོར་བདེ་འཁོད་ཐུབ་པ་མ་ཟད།ཞི་དྲག་གསང་གསུམ་གྱི་ལས་འགུལ་རིམ་པའི་ནང་དུ་སྒྲིག་འཛུགས་འདིས་འཕྲལ་ཡུན་གཉིས་ཕན་གྱི་མཛད་རྗེས་རླབས་པོ་ཆེ་འཇོག་གནང་ཡོད་པ་དང་།མ་འོངས་པའི་བོད་མི་རྣམས་ཆོལ་ཁ་དང་ལུང་ཞེན་གྱི་དབྱེ་བ་མི་འབྱེད་པར་ཤ་ཁྲག་གཅིག་པའི་སྤུན་ཟླ་ཡོད་དོ་ཅོག་གི་སྤོབས་པ་དང་སྙིང་སྟོབས་བཅས་རྡོག་རྩ་གཅིག་ཏུ་སྒྲིལ་དགོས་པའི་མིག་དཔེ་བཟང་པོ་ཞིག་བསྟན་ཡོད།ཞེས་བརྗོད་སོང་།